Hronologija srpsko-hrvatskih odnosa (2011–2020)
Hronologija srpsko-hrvatskih odnosa u periodu 2011-2020. Od interesa su događaji iz sfere politike, pravosuđa, privrede, sporta, estrade i dr., u vezi odnosa Srba i Hrvata, odn. Hrvatske i Srbije, kao i okvirni događaji promenâ vlasti u tim zemljama.

2011 
 5. 1. - U BiH uhapšen hrvatski državljanin Tihomir Purda, na osnovu srpskih optužbi za ratne zločine.
 21. 1. - Vlada Srbije usvojila "Strategiju očuvanja i jačanja odnosa matične države i dijaspore i matične države i Srba u regionu" koja predlaže konstitutivnost Srba u Crnoj Gori i Hrvatskoj.
 22 - 23. 1. - Tereza Kesovija nastupa u Novom Sadu i Beogradu.
 4. 2. - Premijera "Glembajevih" u Ateljeu 212.
 17. 2. - Tim alpinista iz regiona se popeo na Akonkagvu.
 3. 3. - Povučena srbijanska optužnica protiv Tihomira Purde i još dvojice hrvatskih veterana.
 13. 3. - 26. 6. - Prvi regionalni "Veliki brat" (pobedila Marijana Čvrljak iz Šibenika).
 1. 4. - Sastanak Tadić-Kosor-Pahor u Smederevu.
 4. 4. - Božidar Vučurević, ratni gradonačelnik Trebinja, uhapšen u M. Zvorniku po hrvatskoj međunarodnoj poternici.
 15. 4. - Prvostupanjske presude ICTY-ja hrvatskim generalima povodom "Oluje": Ante Gotovina 24 godine, Mladen Markač 18, Ivan Čermak oslobođen; prosvjedi u Hrvatskoj.
 26. 5. - Ratko Mladić uhapšen u Srbiji, izručen Hagu 31. 5.
 17. 6. - JAT-ova linija za Dubrovnik, posle više od 20 godina.
 13. 7. - U Osijeku umro Đuro Brodarac (bio uhapšen 20. 6. pod optužbom za ratne zločine u Sisku).
 20. 7. - Goran Hadžić, poslednji haški begunac, uhapšen kod Krušedola na Fruškoj gori (izručen dva dana kasnije).
 27. 7. - Zapaljen prelaz Jarinje, nakon čega je KFOR blokirao i njega i Brnjak. MORH saopštio da je pucano na hrvatske helikoptere u sastavu KFOR-a.
 29. 7. - Ustavni sud Hrvatske ukinuo odredbe Ustavnog zakona o manjinama, po kojima su one ispod 1,5% imale dvostruko pravo glasa, odn. srpska manjina je imala zagarantovana tri mjesta.
 3. 8. - Željko Mitrović, direktor "Pinka", objavljuje da će bojkotovati hrvatsku robu i turizam, nakon što je oglašena prodaja jahte koja mu je zaplenjena u Hrvatskoj.
 24. 8. - Jadranka Kosor u poseti Prištini - nove varnice u odnosima sa Srbijom.
 27. 8. - Zubin Mehta i Beogradska filharmonija nastupili u Dubrovniku.
 2. 9. - Regionalni samit u Viminacijumu.
 6. 9. - Prvostepena presuda generalu Perišiću pred ICTY (optužbe za Sarajevo, Zagreb i Srebrenicu) - 27 godina.
 12. 9. - Božidar Vučurević pobegao u BiH (očekivao izručenje u Hrvatsku ili BiH iz Srbije).
 21. 9. - Beogradsko tužilaštvo poslalo 40 optužnica za ratne zločine u Zagreb (među kojima Šeks, Merčep, Vekić, Glavaš) - Hrvatska najavljuje proglašenje ništavnosti takvih optužnica.
 21. 10. - Hrvatski sabor izglasao Zakon o ništetnosti optužnica JNA, bivše Jugoslavije i Srbije.
 25. 11. - Prijevremeni otpust za Mirka Norca, poslije dvije trećine odslužene kazne za ratne zločine.
 23. 12. - Nakon pobjede "Kukuriku koalicije" ranije tijekom mjeseca, novi premijer Hrvatske Zoran Milanović (SDP).

2012 
 24. 1. - Napadnuti hrvatski navijači u Novom Sadu i Rumi, policija uhapsila organizatore.
 18. 2. - Film "Parada" Srđana Dragojevića dobio nagradu publike na Berlinskom festivalu - film će ostvariti rekordnu gledanost u regionu.
 16. 5. - Početak suđenja Ratku Mladiću pred ICTY.
 20. 5. - Tomislav Nikolić (SNS) izabran za predsednika Srbije.
 26. 6. - U Beogradu donesene presude za zločine u Lovasu 1991: 14-orica osuđena na ukupno 128 godina zatvora (ukinuto u januaru 2014).
 27. 7. - Nova vlada Srbije: Ivica Dačić (SPS) premijer i unutrašnji poslovi, Aleksandar Vučić (SNS) prvi potpredsednik i odbrana.
 18. 8. - Pismo predsjednika Josipovića tjedniku "Novosti" - spor sa liderom SDSS Miloradom Pupovcem.

 16. 11. - Drugostupanjskom presudom pred ICTY oslobođeni generali Gotovina i Markač.

2013 
 16. 1. - Premijer Milanović u prvoj poseti Beogradu.
 2. 2. - Prosvjedi u Vukovaru protiv uvođenja ćiriličnih natpisa.
 28. 2. - Gen. Momčilo Perišić oslobođen optužbi pred ICTY (prvostepeno bio osuđen na 27 godina).
 17. 3. - Kod Kistanja napadnuti učenici Bogoslovije u Krki.
 27. 3. - Mićo Stanišić i Stojan Župljanin osuđeni prvostepeno pred ICTY na po 22 godine zatvora zbog progona Muslimana i Hrvata u BiH 1992.
 22. 3. - Kvalifikacije za Brazil 2014: Hrvatska - Srbija 2:0 (utakmica izazivala veliki publicitet).
 7. 4. - Miting protiv ćirilice u Zagrebu.
 30. 5. - Presuda pred ICTY: Jovica Stanišić i Franko Simatović oslobođeni (poništeno u decembru 2015.).
 1. 7. - Hrvatska je 28. članica Europske unije.
 septembar - Otkrivena velika masovna grobnica u Tomašici kod Prijedora, sa nekoliko stotina žrtava.
 2. 9. - Polomljene dvojezične ćirilične table u Vukovaru.
 16. 10. - Predsjednik Ivo Josipović u zvaničnoj posjeti Beogradu.
 4. 11. - Gradsko vijeće Vukovara izbacilo odredbu o dvojezičnosti (protivno državnom zakonu) i proglasilo grad mjestom posebnog pijeteta.
 18. 11. - Vukovarski skandal - predsjednici Republike Hrvatske Ivo Josipović, Hrvatskog sabora Josip Leko i Vlade Zoran Milanović, su spriječeni na putu prema odavanju počasti žrtvama Vukovara. Blokadu je izvršio Stožer za obranu hrvatskog Vukovara.
 19. 11. - Hrvatska se plasirala na Svjetski kup u nogometu pobjedom nad Islandom 2:0, Josip Šimunić vodio skandiranje "Za dom spremni!".
 16. 12. - "Stožer za obranu hrvatskog Vukovara" dostavio Saboru preko 680.000 potpisa za referendum o podizanju praga za službenu upotrebu jezika i pisma nacionalnih manjina.

2014 
 3. 3. - Počela rasprava pred Međunarodnim sudom pravde povodom tužbi za genocid između Srbije i Hrvatske.
 27. 4. - Aleksandar Vučić novi premijer Srbije.
 13. 7. - Ustoličen Porfirije, mitropolit zagrebačko-ljubljanski.
 13. 8. - Ustavni sud Republike Hrvatske zabranio referendum o pragu za službenu uporabu manjinskog jezika ili pisma (tj. ćirilice).
 28. 8. - Berlinski sastanak regionalnih lidera.
 29. 8. - Predstavnici BiH, Crne Gore, Hrvatske i Srbije potpisali Mostarsku deklaraciju o nestalima.
 12. 11. - Vojislav Šešelj se vratio u Srbiju - Haški tribunal ga je pustio na privremenu slobodu iz zdravstvenih razloga.Rezolucija Evropskog parlamenta od 27. 11. osuđuje njegove izjave.
 12. 12. - Posle 23 godine obnovljeni letovi Beograd-Zagreb.

2015 
 11. 1. - Kolinda Grabar-Kitarović (HDZ) pobijedila predsjednika Ivu Josipovića, inauguraciji 15. 2. prisustvuje i srpski premijer Vučić.
 12. 1. - Ustavni sud Hrvatske je ukinuo presudu Branimiru Glavašu u slučajevima "garaža" i "selotejp".
 3. 2. - Međunarodni sud pravde odbacio međusobne tužbe Hrvatske i Srbije za genocid; utvrđeno da su 1991. odn. 1995. počinjena genocidna djela.
 30. 3. - Žalbeno veće Haškog krivičnog suda za bivšu Jugoslaviju naredilo povratak Vojislava Šešelja u haški pritvor (bez rezultata).
 14. 5. - Viši sud u Beogradu rehabilitovao Dražu Mihailovića, tj. poništio presudu iz 1946..
 4. 6. - Hrvatsko narodno kazalište gostovalo u Beogradu (JDP).
 9. 7. - Kapetan Dragan stigao u Hrvatsku, odakle je izručen iz Australije.
 4. 8. - Dvadesetogodišnjica "Oluje": u Zagrebu vojni mimohod, u Sremskoj Rači ceremonija sećanja i parastos žrtvama.
 5. 8. - Prvi Dan sećanja u Srbiji i Republici Srpskoj, dan žalosti, u Srbiji sirene i crkvena zvona u podne. Na Kninskoj tvrđavi otkriven spomenik Franji Tuđmanu i otvoren Muzej Oluje.
 17. 8. - Izmjena gradskog statuta Vukovara: na gradskim javnim ustanovama, ulicama i trgovima više nisu predviđeni natpisi na ćirilićnom pismu.
 17/18. 9. - Zbog velike navale izbjeglica, Hrvatska zatvorila granicu sa Srbijom, ali oni i dalje ulaze (granica Mađarske i Srbije zatvorena 15. 9.).
 21. 9. - Izbeglička kriza: hrvatske vlasti zatvorile za teretni saobraćaj jedini otvoreni prelaz Batrovci-Bajakovo, sutradan otvoren ali ga blokirale kamiondžije (Hrvatska traži da Srbija šalje deo izbeglica prema Mađarskoj).
 24. 9. - Kontramere srpske vlade: zabrana ulaska hrvatske robe u Srbiju; u Hrvatsku zabranjen ulazak vozila sa srpskom registracijom (blokade ukinute sutradan).
 5. 11. - Tuča "Delija" i BBB na atinskom aerodromu, nakon utakmice Olimpijakos-Dinamo.

2016 
 19. 1.? - Novinar Marko Jurič na televiziji Z1 uputio neprimjerene riječi predstavnicima Pravoslavne crkve ("...da ne bi...istrčao iz crkve i u svojoj maniri klanja izveo svoj krvavi pir na našem najljepšem zagrebačkom trgu..."). Agencija za elektroničke medije 21. 1. kaznila televiziju oduzimanjem koncesije i prekidom emitiranja na tri dana zbog govora mržnje, što je zatim izazvalo protestne šetnje desničara.
 22. 1. - Jugoslovensko dramsko pozorište nastupilo u Zagrebu prvi put od 1986.
 24. 3. - Radovan Karadžić prvostepeno osuđen pred ICTY: 40 godina za genocid, zločin protiv čovječnosti i ratne zločine počinjene tokom rata u Bosni i Hercegovini.
 31. 3. - Vojislav Šešelj u odsustvu oslobođen optužbi pred ICTY.
 6. 4. - Hrvatska zaustavila pregovore Srbije o ulasku u EU - sporna područja: potpuna suradnja s MKSJ-om, ukidanje zakona o nadležnosti Srbije za procesuiranje ratnih zločina na prostoru cijele bivše Jugoslavije te osiguravanje prava hrvatskoj manjini.
 8. 4. - Ansambli "Lado" i "Kolo" nastupili zajedno na Velikoj sceni beogradskog Narodnog pozorišta, prvi put posle 27 godina (u Zagrebu 15. 4.).
 22. 4. - Komemoracija u Jasenovcu bez službenih predstavnika srpske i židovske manjine, bez predstavnika Saveza antifašističkih boraca i antifašista Hrvatske i bez oporbenih zastupnika lijevog centra.
 12. 5. - Tomislav Merčep nepravomoćno osuđen na 5,5 godina zatvora za zločine 1991.
 1. 6. - EU odlučila da otvori poglavlja 23 i 24 u pregovorima sa Srbijom, nakon kompromisa sa hrvatskim zahtevima (otvorena 18. 7.).
 20. 6. - Susret Kolinde Grabar Kitarović i Aleksandra Vučića u Dalju, Donjem Tavankutu i Subotici, potpisana Deklaracija o unapređenju odnosa i rešavanju otvorenih pitanja.
 22. 7. - Zagrebački Županijski sud u cjelosti poništio presudu nadbiskupu Alojziju Stepincu iz 1946.
 28. 7. - Vrhovni sud Hrvatske poništio prvostepanjsku presudu Branimiru Glavašu.
 31. 7. - U Dragama kod Pakoštana otkriven spomenik Miru Barešiću.
 25. 8. - Snimka sastanka Zorana Milanovića i branitelja izaziva reakcije u Bosni i Srbiji.
 2. 9. - U Beogradu uhapšen hrvatski špijun - nakon brze nagodbe dobio tri godine.
 20. 9. - U Splitu počelo suđenje Kapetanu Draganu.
 19. 10. - Andrej Plenković (HDZ) novi je premijer Hrvatske.
 31. 10. - Deset bivših pripadnika Hrvatskog vijeća obrane (HVO) uhićeno u Orašju pod sumnjom za ratne zločine nad srpskim civilima.
 5. 11. - Udruga dragovoljaca Hrvatskih obrambenih snaga postavila spomen-ploču u mjestu Jasenovac, dio grba udruge je slogan "Za dom spremni". 
 7. 12. - Predsednica Hrvatske Kolinda Grabar Kitarović izvinila se zbog toga što je deci iz Dubrovnika podelila čokoladice poreklom iz Srbije.
 23. 12. - U Beogradu potpisan aneks sporazuma o obrazovanju manjina između Hrvatske i Srbije - Hrvatska je nakon 11 dana deblokirala poglavlje 26 (kultura i obrazovanje) u pristupnim pregovorima Srbije o članstvu u EU.

2017 
 30. 3. - U Sarajevu predstavljena Deklaracija o zajedničkom jeziku: u Bosni i Hercegovini, Crnoj Gori, Hrvatskoj i Srbiji se koristi zajednički standardni jezik policentričnog tipa.
 9. 6. - Nova Plenkovićeva vlada, koalicija HDZ-HNS.
 29. 6. - Ana Brnabić novi premijer Srbije.
 12. 7. - Berlinski proces: samit lidera EU i zapadnog Balkana u Trstu, potpisan Ugovor o transportnoj zajednici (osim BiH).
 1. 8. - Hrvatska proširila spisak voća i povrća iz trećih zemalja koje prolazi fitosanitarni nadzor na granici, takse povećane sa 90 kuna (12 eura) na 2.000 kuna (270 eura) - negodovanje u regionu, povučeno 10. 8..
 rujan - Pripadnici A-HSP palili tjednik "Novosti" u dva navrata.
 26. 9. - Kapetan Dragan osuđen prvostepeno u Splitu na 15 godina zatvora za ratne zločine.
 29. 9. - U Beogradu podignut spomenik majoru Milanu Tepiću - Hrvatska protestuje.
 4. 10. - Poseta predsednika Vučića Hrvatskoj otkazana do daljnjeg.
 17. 11. - Hrvatska elektroprivreda saopštila da će snabdevati Kraljevo i Valjevo - srpsko ministarstvo energetike kaže da je prvo potrebno izmiriti dugove za javnu rasvetu.
 14. 12. - Novi Zakon o hrvatskim braniteljima: vršitelji agresije su definirani kao "Srbija, Crna Gora i Jugoslavenska narodna armija s oružanom pobunom dijela srpskog pučanstva u Republici Hrvatskoj".

2018 
 12 - 13. 2. - Predsednik Vučić u poseti Hrvatskoj.
 20. 2. - Predsednik Srbije Aleksandar Vučić primo je predstavnike hrvatske nacionalne manjine u Srbiji, koje je predvodio Tomislav Žigmanov, predsednik Demokratskog saveza Hrvata u Vojvodini. Takođe i predstavnike Saveza udruga nestalih i zatočenih hrvatskih branitelja.
 24. 2. - Sud u Strazburu odbacio tužbu beogradskog preduzeća "Mladost turist" za povraćaj nekretnina u Tisnom na Murteru - povraćaj eventualno moguć kada bude sklopljen dodatni bilateralni ugovor između Hrvatske i Srbije.
 9. 3. - Potpisan memorandum o rekonstrukciji pruge Beograd-Zagreb.

2019 
 17. 1. - Susret episkopa Srpske pravoslavne Crkve u Hrvatskoj i predstavnika Hrvatske biskupske konferencije u Požegi.
 2. 5. - Visoki predstavnici četiriju vjerskih zajednica – Židova, pravoslavaca, katolika i muslimana odali su na komemoraciji u kripti jasenovačkog spomenika počast za šest milijuna židovskih žrtava holokausta.
 4. 5. - Kongres Srpske radikalne stranke održan u Šešeljevoj kući u Hrtkovcima.

Reference

Srodno 
 Hronologija srpsko-hrvatskih odnosa (1996-2000)
 Hronologija srpsko-hrvatskih odnosa (2001-2010)
 Hrvatsko-srpski odnosi